Diari Oficial de la Generalitat Valenciana


Sumari del DOGV 3552, del 03-08-1999 (1999/6614)

Resolució de 10 de juny de 1999, del president de la Comissió Territorial d'Urbanisme d'Alacant, relativa a la modificació puntual número 1 de les Normes Subsidiàries de Ráfol de Almunia.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3552

Data del DOGV
:   03-08-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6614


Data del document
:   10-06-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Ràfol d'Almúnia , el
    * pla d'urbanisme

Resolució de 10 de juny de 1999, del president de la Comissió Territorial d'Urbanisme d'Alacant, relativa a la modificació puntual número 1 de les Normes Subsidiàries de Ráfol de Almunia. [1999/F6614]
  
Vist l'expedient de referència i d'acord amb els següents
  
Antecedents de fet
  
Primer
  
L'Ajuntament, en la sessió plenària del dia 30 de gener de 1997, va acordar-ne l'aprovació provisional, després de complir els tràmits d'exposició pública, per mitjà dels anuncis apareguts en el Diari Oficial de la Generalitat Valenciana, de 10 de desembre de 1996, i en un dels diaris de més difusió provincial, el 26 de novembre de 1996. No s'hi van presentar al·legacions en contra.
  
Segon
  
La documentació està integrada per la memòria informativa i justificativa i els plànols d'informació i d'ordenació.
  
Tercer
  
El present expedient té per objecte la modificació del límit nord-oest de l'actual nucli urbà del municipi, per a la qual cosa es proposa la reclassificació de dues àrees de sòl no urbanitzable a sòl urbà, que són les següents:
  
1) una parcel·la de 3.003 metres quadrats que es destina a equipament esportiu per a incorporar-lo a l'àrea esportiva que hi ha.
  
2) dues parcel·les d'un total de 3.487 metres quadrats que passa a sòl urbà residencial nucli antic entre mitgeres en les quals es cedeixen 1.089 metres quadrats per a ampliació i creació de vials.
  
La proposta es justifica en la necessitat de crear un espai dotacional ja obtingut i l'ampliació del nucli urbà que cobrisca les necessitats del municipi.
  
A fi de complir el que s'estableix en l'article 55.3 de la Llei Reguladora de l'Activitat Urbanística, conseqüència de l'augment d'aprofitament lucratiu privat, es preveuen les cessions de vials i el gran espai dotacional esportiu que es crea.
  
Quart
  
Consten en l'expedient els següents informes sectorials:
  
a) Informe favorable de l'Oficina del Pla de Carreteres de la Conselleria d'Obres Públiques, Urbanisme i Transports de 29 de maig de 1997, condicionat al fet que les alineacions de sòl urbà limítrofes amb la carretera CV-729 (ant. AV-1415) se situen fora de la zona de protecció de la carretera, a 18 metres des de l'aresta exterior de la calçada.
  
b) Declaració d'impacte ambiental acceptable, de la Conselleria de Medi Ambient, de 24 de novembre de 1997.
  
Consideracions tecnicojurídiques
  
Primera
  
La tramitació efectuada fins ara per l'Ajuntament es considera, en línies generals, correcta, d'acord amb el que estableixen els articles 38 i 55 de la Llei Reguladora de l'Activitat Urbanística.
  
Segona
  
La documentació és incompleta, falta presentar els plànols números 2 i 3 (zonificació i usos globals, delimitació de sòl urbà i ampliació) de les normes subsidiàries vigents que es modifiquen, per a refondre-les i dibuixar l'alçada edificable en la nova parcel·la de sòl urbà residencial.
  
Tercera
  
Les determinacions que conté el present expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Quarta
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de planejament de municipis de menys de 50.000 habitants, de conformitat amb el que estableixen els articles 55.1 i 39 de la Llei Reguladora de l'Activitat Urbanística, en relació amb els articles 9.1 i 10.a del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.
  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions de pertinent aplicació, la Comissió Territorial d'Urbanisme acorda:
  
Aprovar definitivament la modificació puntual número 1 de les Normes Subsidiàries del municipi de Ráfol de Almunia, encara que ha de supeditar-ne la publicació i, en conseqüència, l'eficàcia, fins que es presente la documentació indicada en la consideració tecnicojurídica segona.
  
Amb data 10 de juny de 1999, el president de la Comissió Territorial d'Urbanisme, va resoldre:
  
Vist l'acord adoptat per la Comissió Territorial d'Urbanisme en la sessió de 8 de juny de 1998, pel qual es va aprovar definitivament l'expedient de referència, però va supeditar-ne la publicació al compliment de certes condicions, així com la documentació presentada per l'Ajuntament de Ráfol de Almunia amb data 14 de maig de 1999 que compleix tots els punts de l'esmentat acord de la Comissió, resolc:
  
Ordenar la immediata publicació de l'esmentat acord d'aprovació definitiva en el Diari Oficial de la Generalitat Valenciana, perquè entre en vigor, d'acord amb el que disposa l'article 59, apartats 2 i 4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. Amb la publicació de l'aprovació definitiva no és necessària la notificació individualitzada.
  
Contra aquest acord, que no exhaureix la via administrativa, es podrà interposar un recurs ordinari davant del conseller d'Obres Públiques, Urbanisme i Transports, en el termini d'un mes, segons disposen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú i el 14.2 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.